Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 195/1997. (XI. 5.) Korm. rendeletben foglalt szabályok
Paragraph Index: 3062

15. § A Br. 3. számú mellékletének „II. Értékelési szabályok, A befektetett eszközök – napi és negyedéves – piaci értékének meghatározása” részének 12. pontja helyébe a következõ rendelkezés lép: „12. Ingatlan: az ingatlanokat a pénztár által meghatározott fordulónapra, de legalább az üzleti év fordulónapjára, 3 hónapnál nem régebbi, a pénztártól független ingatlanértékelõ által készített értékbecslés alapján kell értékelni. Az ingatlan beszerzésének évében a pénztár az ingatlant könyv szerinti értéken is értékelheti. A követelés fejében átvett, 10 millió forint bekerülési értéket meg nem haladó ingatlantulajdon a pénztár könyvvizsgálója által hitelesített piaci értéken is értékelhetõ. Az ingatlanértékelõ által végzett értékbecslések között végzett ingatlan beruházást könyv szerinti értéken kell értékelni.”

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes